Transformers – Tuhon aikakausi

Elokuva sai suurelta osin kielteiset arvostelut, ja sai muun muassa seitsemän Golden Raspberry -ehdokkuutta, Bayn voitettua huonoimman ohjauksen ja Kelsey Grammerin voitettua huonoimman miessivuosan palkinnon. Ylistystä saivat kuitenkin elokuvan visuaaliset efektit, toimintakohtaukset, musiikki, sekä Wahlbergin ja Stanley Tuccin roolisuoritukset. Kielteisistä kritiikeistä huolimatta elokuva tuotti maailmanlaajuisesti noin 1,1 miljardia dollaria.

Viides elokuva, Transformers: Viimeinen ritari, sai ensi-iltansa 21. kesäkuuta 2017, Bayn palatessa ohjaajaksi sekä Wahlbergin ja Cullenin palatessa tuttuihin rooleihinsa.

Juoni
Muinaisina aikoina transformereiden olemassaolosta vastuussa oleva avaruusoliorotu, ”Luojat”, saapuivat liitukauden lopulla Maahan. He käyttivät sen maaperään "Siemeniä", pommeja, jotka räjähtäessään muunsivat kaiken kantaman sisäpuolelle jäävän materiaalin samaksi metalliksi, josta transformerit koostuvat. Juuri tämä tapahtuma aiheutti elokuvan mukaan dinosaurusten joukkosukupuuton.

Autobottien ja Decepticonien taistelusta Chicagossa on kulunut viisi vuotta. Texasissa robotiikkaan ja autoihin erikoistunut keksijä ja yksinhuoltajaisä Cade Yeager (Mark Wahlberg) ostaa vastahakoisen liikekumppaninsa, Lucas Flanneryn (T. J. Miller), rahoituksella vanhan ruosteisen Marmon -rekka-auton toivoen voivansa purkaa sen ja myydä sen osat tienatakseen rahaa tyttärensä Tessa Yeagerin (Nicola Peltz) opiskeluja varten. He kuitenkin huomaavat sen olevan piileskelevä Autobottijohtaja Optimus Prime ja Cade tarjoutuu korjaamaan hänet. CIA:n agentti Harold Attinger (Kelsey Grammer) on muodostanut erikoisryhmän nimeltä "Cemetery Wind" hävittämään Maasta kaikki elossa olevat Decepticonit, mutta tapattaa presidentin selän takana myös Autobotteja uskoen, että kaikki transformerit ovat uhka ihmiskunnalle. Cemetery Wind -erikoisryhmä löytää Autobottien lääkintämiehen Ratchetin ja tuhoavat tämän galaksienvälisen palkkionmetsästäjä Lockdownin avustuksella. Saatuaan selville Optimuksen olevan Texasissa, James Savoyn (Titus Welliver) johtama joukko Cemetery Windin agentteja sekä Lockdown saapuvat paikalle ja uhkaavat Caden, Tessan ja Lucasin henkeä. Optimus kiinnittää miesten huomion hetkeksi muualle, kun taas Cade, Tessa ja Lucas pakenevat irlantilaisen ralliautoilija Shane Dysonin (Jack Reynor) avulla, jota Tessa on tapaillut salaa isänsä selän takana. Takaa-ajajat onnistuvat tappamaan Lucasin, mutta Optimus, Yeagerit ja Shane onnistuvat eksyttämään heidät. Optimus vaihtaa muuntautumismuodokseen sinipunaisen Western Star -rekka-auton ja kutsuu koolle kaikki pakoon pääseet Autobotit: Bumblebee, Hound, Drift ja Crosshairs.

Samaan aikaan cybermuuntuneiden dinosaurusten jäännöksiä tutkiva geologi Darcy Tirrel (Sophia Myles)  yrittää kertoa löydöstään teknologiayhtiö KSI:n (Kinetic Solutions Incorporated) johtajalle, Joshua Joycelle (Stanley Tucci). Joshua on kuitenkin kiinnostuneempi siitä mihin kyseistä metallia, jota he kutsuvat "transformiumiksi", voisi käyttää. Pakottamalla Brainsin keräämään tietoja Decepticonjohtaja Megatronin ja muiden kuolleiden transformereiden jäännöksistä, he rakensivat omia keinotekoisia transformereita, joista valmiina on kaksi prototyyppiä: Galvatron ja Stinger. Kun Cade ja Shane saavat selville KSI:n olevan yhteistyössä Attingerin kanssa, soluttautuvat he KSI:n toimipaikkaan Chicagossa. Mutta he jäävät kiinni ja Attinger saapuu paikalle vaatien Cadea paljastamaan Optimuksen olinpaikan. Bumblebee ja Drift auttavat Caden pakoon ja samaan aikaan Ratchetin kohtalosta raivostuneet Optimus, Hound ja Crosshairs hyökkäävät KSI:n tehtaalle. Mutta Joshua pitää tekojaan oikeutettuina, eikä usko ihmisten enää tarvitsevan Autobotteja, kun he voivat rakentaa omia transformereita. Syyttäen Autobotteja ja Cadea terroristeiksi, Attinger käskee Joshuaa lähettämään Galvatronin ja Stingerin näiden perään, mutta kesken taistelun Galvatron ei kuitenkaan täysin tottele ohjauksia ja jopa puhuu. Sitten Lockdown tulee ja vangitsee Optimuksen, sekä vahingossa myös Tessan, ja vie heidät alukseensa.

Aluksessaan Lockdown kertoo saaneensa Luojilta tehtäväksi toimittaa Optimuksen heille "takaisin". Palkkioksi avusta Lockdown antaa Cemetery Windin agenteille yhden Siemenistä, jotta KSI saisi luotua sillä lisää transformiunia keinotekoisten transformereiden rakentamiseen. Samalla Cade, Shane ja Autobotit tunkeutuvat Lockdownin alukseen ja vapauttavat Tessan sekä Optimuksen. Sitten he irrottavat osan aluksesta paetakseen, ja Brainsin antamien tietojen kautta saavat kuulla Megatronin mielen manipuloineen keinotekoisten transformereiden luontia alusta asti sekä vallanneen Galvatronin uudeksi kehokseen. Jos Galvatron saisi Siemenen, hän käyttäisi sen avulla tuotettavaa transformiumia voidakseen rakentaa uuden Decepticon-armeijan.

Toimintansa Pekingin tehtalle siirtänyt Joshua saa Attingeriltä Siemenen, mutta hän tajuaa luomustensa epäonnistumisen ja kääntyy Darcyn sekä kiinalaisen liikekumppaninsa Su Yuemingin (Li Bingbing) ohella Attingeriä vastaan, päättäen paeta Hongkongiin toimittamaan Siemenen Cadelle ja Autoboteille. Samaan aikaan, Galvatron aktivoituu itsestään ja alistaa muut keinotekoiset transformerit valtaansa. Bumblebee ja Hound käyvät Hongkongissa taisteluun Galvatronin joukkoja vastaan. Mutta heillä on alivoima, joten Optimus, Drift ja Crosshairs herättävät irrottamassaan aluksessa vankeina olleet Dinobotit. Mutta vasta näiden johtajaa, Grimlockia, vastaan käydyn kaksintaistelun kautta Optimus saa nämä taipumaan tahtoonsa.

Cade tappaa Savoyn ja Autobotit tuhoavat Stingerin sekä suuren osan muista keinotekoisista transformereista. Savoyn kuolemasta raivostunut Attinger kutsuu vankiensa paon huomanneen Lockdownin takaisin Maahan. Lockdown alkaa aluksensa magneettisella aseella aiheuttaa laajaa tuhoa Hongkongille, mutta Optimus tuhoaa aseen ja käy viimeiseen taisteluun Lockdownia vastaan. Attinger puolestaan saapuu uhkailemaan Cadea aseella. Pelastaakseen Caden ja kostaakseen Cemetery Windille, Optimus tappaa Attingerin, mutta Lockdown saa tilaisuuden varastaa Optimuksen miekan ja iskeä sillä hänet kiinni kiviseinään. Bumblebee ja Cade kiinnittävät Lockdownin huomion itseensä, jolloin Tessa ja Shane kiskovat hinausautolla miekan irti Optimuksesta, joka lopulta tappaa Lockdownin. Galvatron puolestaan pakenee, luvaten vielä kohtaavansa Optimuksen joku päivä. Mutta vaikka Cemetery Wind on mennyttä ja Lockdown kuollut, Luojat edelleen jahtaavat Optimusta. Niinpä hän päättää lähteä Maasta etsiäkseen nämä itse käsiinsä ja viedäkseen samalla Siemenen jonnekin, mistä kukaan ei sitä löytäisi. Autobotit jäävät suojelemaan ihmisliittolaisiaan ja Dinobotit päästetään vapauteen.

Rooleissa

New Transformers: Age Of Extinction Images | Movie News | Empire

Äänirooleissa

John Goodman And Ken Watanabe Join The Autobot Voice Cast in Michael Bay’s ‘Transformers: Age Of Extinction’ : Michael Bay Dot Com 

Tuotanto
Edellisistä elokuvista poiketen elokuva toteutettiin vahvalla yhteistyöllä kiinalaisten, kuten China Movie Cannelin ja Jiaflix Enterprisesin, kanssa.'Transformers 4': Chinese co-production | Inside Movies | EW.com 

Roolitus
Elokuvan ihmisroolitus oli aiempiin verrattuna aivan uusi ja lisäksi Optimus Primen ja Bumblebeen ulkonäköjä oli muutettu. Ensimmäisenä uuteen roolikaartiin valittiin Mark Wahlberg, joka on näytellyt myös eräässä toisessa Bayn ohjaamassa elokuvassa nimeltä Pain & GainMichael Bay Re-Teams With His ‘Pain & Gain’ Star Mark Wahlberg for Transformers 4 : Michael Bay Dot Com . Wahlbergin hahmo on Cade Yeager, yksinhuoltajaisä ja rahapulasta kärsivä keksijä. Nicola Peltz valittiin näyttelemään Caden tytärtä, Tessaa, ja Jack Reynor Tessan poikaystävää ja ralliautoilija Shane Dysonia.Welcome Nicola Peltz to Transformers 4 : Michael Bay Dot Com Jack Reynor: Michael Bay Dot Com 

Kelsey Grammer näyttelee transformereita vastustavaa virkamiestä.Kelsey Grammer Lands Lead (Human) Villain In 'Transformers' Sequel - Deadline.com Nälkäpeli-elokuvista tuttu Stanley Tucci näyttelee keinotekoisia transformereita luovan yhtiön johtajaa, televisiosarjasta Moonlight tuttu Sophia Myles tämän geologiassistenttia, sekä elokuvasta Resident Evil: Retribution tuttu kiinalaisnäyttelijä Li Bingbing yhtiön kiinalaista yhteistyökumppania.CinemaCon: Stanley Tucci Joins Transformers 4 - ComingSoon.net Sophia Myles to Join Mark Wahlberg in Michael Bay's 'Transformers 4' (Exclusive) | The Wrap Movies Seven new images from Transformers: Age of Extinction Transformers: Age of Extinction Interview with Stanley TucciC“Transformers” adds Li Bingbing to cast | Variety T. J. Miller näyttelee Caden mekaanikkotoveria sekä Titus Welliver transformereita metsästävien agenttien kenttäjohtajaa.Transformers 4 - A Era da Extinção | Da Frigideira > Cinema | OmeleteT.J. Miller Joins 'Transformers 4' 

Kiinalainen pop-laulaja Han Geng nähdään pienessä roolissa kitaransoittajana, jonka auto joutuu Lockdownin magneettiaseen uhriksi, ja General Motorsin globaalin suunnittelun varapuheenjohtaja Edward T. Welburn näyttelee yhtä KSI:n työntekijää.Han Geng : Michael Bay Dot Com 

Kuvaukset
Elokuvaa kuvattiin Los Angelesissa, Monument Valleyssa, Texasissa, Detroitissa, Chicagossa ja Hongkongissa. New ‘Transformers: Age of Extinction’ Image Highlights Explosive Robot Action | /Film

Musiikki
Elokuvan tunnuskappale on Imagine Dragonsin ”Battle Cry”.Imagine Dragons Will Perform At ‘Transformers 4′ World Premiere in Hong Kong ; Michael Bay Dot Com  Skrillex teki elokuvaan osan ääniefekteistä, mukaan lukien Dinobottien äännähtelyt.Skrillex Saving 'Craziest Skrillex Sounds' for 'Transformers' Movie | SPIN | Music News

Elokuvan sävellykset julkaistiin kahtena eri albumina 30. kesäkuuta ja 3. heinäkuuta 2014. Osa ääniraidoista sisältä osia "Battle Cry" -kappaleesta.

Lähteet

Luokka:Michael Bayn ohjaamat elokuvat
Luokka:Vuoden 2014 yhdysvaltalaiset elokuvat
Luokka:Transformers-elokuvat
Luokka:3D-elokuvat
Luokka:IMAX-elokuvat
Luokka:Dinosauruselokuvat
Luokka:Paramount Picturesin elokuvat
Luokka:Seulonnan keskeiset artikkelit